**Update ถึง ระเบียบฯ (ฉ.๒/๒๕๕๒)** ระเบียบคณะกรรมการข้าราชการฝ่ายศาลปกครองว่าด้วยผู้เชี่ยวชาญและผู้ชํานาญการของสํานักงานศาลปกครองพ.ศ. ๒๕๔๒ อาศัยอํานาจตามความในมาตรา ๘๔ (๖) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยผู้เชี่ยวชาญและผู้ชํานาญการของสํานักงานศาลปกครอง พ.ศ. ๒๕๔๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ เพื่อประโยชน์ในการปฏิบัติหน้าที่ของศาลปกครองและสํานักงานศาลปกครอง ให้สํานักงานศาลปกครองมีอํานาจจ้างและแต่งตั้งบุคคลเพื่อเป็นผู้เชี่ยวชาญและผู้ชํานาญการเฉพาะด้านได้ตามหลักเกณฑ์และวิธีการที่กําหนดในระเบียบนี้ข้อ ๔ ผู้เชี่ยวชาญและผู้ชํานาญการเฉพาะด้าน มี ๔ ประเภท คือ(๑) ที่ปรึกษาในศาลปกครองสูงสุด(๒) ที่ปรึกษาพิเศษสํานักงานศาลปกครอง(๓) ผู้เชี่ยวชาญสํานักงานศาลปกครอง(๔) ผู้ชํานาญการสํานักงานศาลปกครองข้อ ๔/๑ ที่ปรึกษาในศาลปกครองสูงสุดต้องมีคุณสมบัติและไม่มีลักษณะต้องห้ามดังต่อไปนี้(๑) เคยดํารงตําแหน่งตุลาการศาลปกครองในศาลปกครองสูงสุด และเป็นผู้ที่มีชื่อเสียงเกียรติยศและความรู้ความสามารถเป็นที่ยอมรับของบุคคลทั่วไป(๒) มีสุขภาพร่างกายและจิตใจเหมาะสมที่จะปฏิบัติหน้าที่ได้(๓) ไม่เป็นผู้ดํารงตําแหน่งทางการเมือง สมาชิกสภาท้องถิ่น ผู้บริหารท้องถิ่น กรรมการหรือผู้ดํารงตําแหน่งที่รับผิดชอบในการบริหารพรรคการเมือง หรือเจ้าหน้าที่ในพรรคการเมือง(๔) ไม่เป็นพนักงานส่วนท้องถิ่น หรือพนักงานรัฐวิสาหกิจ(๕) ไม่เป็นทนายความ กรรมการ ที่ปรึกษากฎหมาย ลูกจ้าง หรือดํารงตําแหน่งอื่นใดที่มีลักษณะงานคล้ายกันในห้างหุ้นส่วนบริษัทข้อ ๔/๒ ที่ปรึกษาในศาลปกครองสูงสุดมีหน้าที่ ดังนี้(๑) ให้ความเห็นแก่ประธานศาลปกครองสูงสุดเกี่ยวกับสถานภาพและบทบาทของศาลปกครอง(๒) ให้คําปรึกษาปัญหาข้อกฎหมายที่ยุ่งยากแก่ตุลาการศาลปกครองและข้าราชการฝ่ายศาลปกครองที่ปฏิบัติหน้าที่ค้นคว้าเปรียบเทียบคําพิพากษาและคําสั่งในศาลปกครองสูงสุด(๓) ปฏิบัติงานอื่นที่เกี่ยวกับราชการศาลปกครองตามที่ประธานศาลปกครองสูงสุดมอบหมายข้อ ๔/๓ ให้เลขาธิการสํานักงานศาลปกครองโดยความเห็นชอบของคณะกรรมการข้าราชการฝ่ายศาลปกครอง มีอํานาจแต่งตั้งบุคคลที่มีคุณสมบัติตามข้อ ๔/๑ เป็นที่ปรึกษาในศาลปกครองสูงสุดข้อ ๔/๔ ให้ที่ปรึกษาในศาลปกครองสูงสุดปฏิบัติงานเต็มเวลาราชการปกติ โดยได้รับค่าตอบแทนในลักษณะเหมาจ่ายเป็นรายเดือน เดือนละ ๖๐,๐๐๐ บาท และมีวาระการดํารงตําแหน่งคราวละ ๑ ปี นับแต่วันที่ได้รับแต่งตั้ง ผู้ที่พ้นจากตําแหน่งแล้วอาจได้รับแต่งตั้งอีกได้ ทั้งนี้ โดยคํานึงถึงผลงานและประโยชน์ที่ทางราชการได้รับจากการปฏิบัติหน้าที่ในการดํารงตําแหน่งครั้งที่ผ่านมาข้อ ๕ ที่ปรึกษาพิเศษสํานักงานศาลปกครองต้องมีคุณสมบัติและไม่มีลักษณะต้องห้ามดังต่อไปนี้(๑) เป็นผู้ทรงคุณวุฒิหรือมีประสบการณ์สูงทางกฎหมาย ทางการบริหาร ทางการเงินและการคลัง หรือมีคุณสมบัติพิเศษอย่างอื่นที่เป็นประโยชน์ต่อการปฏิบัติงานของสํานักงานศาลปกครองและมีผลงาน เป็นที่ยอมรับโดยทั่วไป(๒) มีอายุไม่ต่ํากว่า ๔๐ ปี(๓) ไม่เป็นผู้มีหนี้สินล้นพ้นตัว หรือเป็นหรือเคยเป็นบุคคลล้มละลาย(๔) ไม่เป็นผู้เคยต้องคําพิพากษาถึงที่สุดให้จําคุก เว้นแต่เป็นความผิดที่เกิดจากการกระทํา โดยประมาทหรือความผิดลหุโทษ(๕) ไม่เป็นกรรมการ ที่ปรึกษา ผู้บริหารหรือเจ้าหน้าที่ของพรรคการเมือง(๖) ไม่เป็นพนักงานของรัฐวิสาหกิจ พนักงานส่วนท้องถิ่นหรือผู้ดํารงตําแหน่งทางการเมืองข้อ ๖ ที่ปรึกษาพิเศษสํานักงานศาลปกครองมีหน้าที่ให้คําปรึกษาตามที่ได้รับมอบหมายจากสํานักงานศาลปกครองข้อ ๗ ให้เลขาธิการสํานักงานศาลปกครองโดยความเห็นชอบของคณะกรรมการข้าราชการ ฝ่ายศาลปกครอง มีอํานาจแต่งตั้งบุคคลที่มีคุณสมบัติตามข้อ ๕ เป็นที่ปรึกษาพิเศษสํานักงานศาลปกครองข้อ ๘ ให้ที่ปรึกษาพิเศษสํานักงานศาลปกครองได้รับค่าตอบแทนเป็นรายครั้งตามที่สํานักงานศาลปกครองขอคําปรึกษา ครั้งละ ๕,๐๐๐ บาทข้อ ๙ ที่ปรึกษาพิเศษสํานักงานศาลปกครองมีวาระการดํารงตําแหน่งคราวละ ๒ ปี นับแต่วันที่ได้รับแต่งตั้ง ผู้ที่พ้นจากตําแหน่งแล้วอาจได้รับแต่งตั้งอีกได้ข้อ ๑๐ ผู้เชี่ยวชาญสํานักงานศาลปกครองต้องมีอายุไม่ต่ํากว่า ๓๕ ปี และเป็นผู้ทรงคุณวุฒิ หรือมีประสบการณ์สูงทางกฎหมาย ทางการบริหาร ทางการเงินและการคลัง หรือมีคุณสมบัติพิเศษอย่างอื่น ที่เป็นประโยชน์ต่อการปฏิบัติหน้าที่ของสํานักงานศาลปกครองให้นําความในข้อ ๕ (๓) (๔) (๕) และ (๖) และข้อ ๗ มาใช้บังคับแก่ผู้เชี่ยวชาญสํานักงานศาลปกครองโดยอนุโลมข้อ ๑๑ ผู้เชี่ยวชาญสํานักงานศาลปกครองมีหน้าที่ศึกษา ทํารายงาน ให้คําปรึกษา ความเห็นและคําแนะนําในเรื่องที่ตนเป็นผู้เชี่ยวชาญ ตามที่ได้รับมอบหมายจากสํานักงานศาลปกครองข้อ ๑๒ ให้ผู้เชี่ยวชาญสํานักงานศาลปกครองได้รับค่าตอบแทนในลักษณะเหมาจ่ายเป็นรายเดือน เดือนละ ๘,๐๐๐ บาทข้อ ๑๓ ผู้เชี่ยวชาญสํานักงานศาลปกครองมีวาระการดํารงตําแหน่งคราวละ ๑ ปีนับแต่วันที่ได้รับแต่งตั้ง ผู้ที่พ้นจากตําแหน่งแล้วอาจได้รับแต่งตั้งอีกได้ข้อ ๑๔ ผู้ชํานาญการสํานักงานศาลปกครอง ต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒) เป็นผู้ที่มีความรู้ ความสามารถและมีประสบการณ์ในการทํางานที่จะเป็นประโยชน์ต่อการดําเนินงานของสํานักงานศาลปกครอง(๓) มีอายุไม่ต่ํากว่า ๒๕ ปี(๔) ไม่เป็นผู้มีหนี้สินล้นพ้นตัว หรือเป็นหรือเคยเป็นบุคคลล้มละลาย(๕) ไม่เป็นผู้เคยต้องคําพิพากษาถึงที่สุดให้จําคุก เว้นแต่เป็นความผิดที่เกิดจากการกระทําโดยประมาทหรือความผิดลหุโทษ(๖) ไม่เป็นผู้ดํารงตําแหน่งทางการเมืองข้อ ๑๕ ผู้ชํานาญการสํานักงานศาลปกครองมีหน้าที่ศึกษา ทํารายงานหรือปฏิบัติงานตามที่สํานักงานศาลปกครองมอบหมายข้อ ๑๖ ให้เลขาธิการสํานักงานศาลปกครองมีอํานาจแต่งตั้งบุคคลที่มีคุณสมบัติตามข้อ ๑๔ เป็นผู้ชํานาญการสํานักงานศาลปกครองในกรณีที่ผู้ที่จะได้รับการแต่งตั้งเป็นผู้ชํานาญการสํานักงานศาลปกครองเป็นข้าราชการหรือพนักงานของหน่วยงานของรัฐหรือรัฐวิสาหกิจ หรือพนักงานส่วนท้องถิ่น การแต่งตั้งบุคคลดังกล่าวจะต้องได้รับความยินยอมจากหน่วยงานต้นสังกัดของผู้นั้นด้วยข้อ ๑๗ ให้ผู้ชํานาญการสํานักงานศาลปกครองได้รับค่าตอบแทนในลักษณะเหมาจ่ายเป็นรายเดือน เดือนละ ๔,๐๐๐ บาทข้อ ๑๘ ผู้ชํานาญการสํานักงานศาลปกครอง มีวาระการดํารงตําแหน่งตามที่กําหนดในคําสั่งแต่งตั้ง แต่ต้องไม่เกิน ๖ เดือน ผู้ที่พ้นจากตําแหน่งแล้วอาจได้รับแต่งตั้งอีกได้ข้อ ๑๙ เมื่อมีการแต่งตั้งบุคคลให้เป็นที่ปรึกษาในศาลปกครองสูงสุด ที่ปรึกษาพิเศษ ผู้เชี่ยวชาญหรือผู้ชํานาญการสํานักงานศาลปกครองแล้ว ให้เลขาธิการสํานักงานศาลปกครองรายงานคณะกรรมการข้าราชการฝ่ายศาลปกครองและประกาศให้ข้าราชการฝ่ายศาลปกครองทราบด้วยข้อ ๒๐ ให้เลขาธิการสํานักงานศาลปกครองเป็นผู้รักษาการตามระเบียบนี้ และให้มีอํานาจออกระเบียบโดยความเห็นชอบของคณะกรรมการข้าราชการฝ่ายศาลปกครองเกี่ยวกับการปฏิบัติหน้าที่ของที่ปรึกษาในศาลปกครองสูงสุด ที่ปรึกษาพิเศษ ผู้เชี่ยวชาญและผู้ชํานาญการสํานักงานศาลปกครองและออกระเบียบหรือประกาศอื่นเพื่อประโยชน์ในการปฏิบัติตามระเบียบนี้ ผู้มีอํานาจลงนาม ประกาศ ณ วันที่ ๒๓ ธันวาคม พ.ศ. ๒๕๔๒ อักขราทร จุฬารัตน กรรมการข้าราชการฝ่ายศาลปกครอง ทําหน้าที่ประธานกรรมการข้าราชการฝ่ายศาลปกครอง